เมาขับยึดรถ-ขับดีแจกข้าว
นครบาลตั้งด่านเข้ม 7 วันอันตรายปีใหม่-แว้นจับผู้ปกครองด้วย,เมื่อวันที่ 26 ธ.ค. 59 ที่ บก.จร. พล.ต.ท.ศานิตย์ มหถาวร ผบช.น. กล่าวภายหลังการประชุมมอบนโยบายมาตรการปฏิบัติด้านการจราจรในช่วงเทศกาลปีใหม่ 29 ธ.ค.59-4 ม.ค. 60 ว่า ได้กำชับให้ตรวจวัดปริมาณ แอลกอฮอล์อย่างเข้มงวด หากพบว่ามีปริมาณแอลกอฮอล์เกิน 50 มิลลิกรัมเปอร์เซ็นต์จะต้องดำเนินคดีส่งฟ้องศาล และยึดรถทุกกรณีไม่มีข้อยกเว้น โดยจะยึดรถไว้เป็นระยะเวลา 7 วัน ซึ่งทาง สน.จะหาพื้นที่เก็บรถไว้ในที่ที่ปลอดภัย ไม่ว่าจะเป็นพื้นที่ของ สน. หรือหากมีจำนวนมากจะนำไปฝากไว้ที่ค่าย ทหารในพื้นที่กรุงเทพมหานคร โดยตนได้กำชับให้เริ่มดำเนินการตั้งแต่วันที่ 26 ธ.ค.เป็นต้นไป รวมทั้งดำเนินการในลักษณะเดียวกันกับการแข่งรถ ซึ่งหากเป็นเยาวชนก็จะดำเนินการกับผู้ปกครองด้วย ซึ่งตนได้กำหนดว่าหากจะมีการประกันตัวจะต้องจ่ายค่าปรับ 20,000 บาท,พล.ต.ท.ศานิตย์กล่าวต่อว่า นอกจากนี้ ทาง บช.น.ได้มอบของขวัญให้แก่ประชาชน โดยตนได้กำหนดโครงการ ทำดีมีข้าวให้ โดยจะมอบให้กับประชาชนที่ปฏิบัติตามกฎหมายจราจร เมาไม่ขับ สวม หมวกกันน็อก คาดเข็มขัดนิรภัย เพื่อเป็นการให้กำลังใจ แก่ประชาชนที่ทำความดีปฏิบัติตามกฎหมายจราจรจะมีข้าวสารประมาณ 0.5 กิโลกรัมแจกให้บริเวณ จุดตรวจที่ประชาชนขับรถผ่านทั่วทั้งพื้นที่นครบาล อย่างไรก็ตาม สำหรับการตั้งจุดตรวจนั้นคาดว่าจะไม่กระทบต่อสภาพการจราจรเพราะมีความจำเป็นที่ต้องตั้งด่านเพื่อป้องกันเหตุร้ายที่จะเกิดขึ้น.
พล.ต.ท.ศานิตย์ มหถาวร ผบช.น. กล่าวภายหลังการประชุมมอบนโยบายมาตรการปฏิบัติด้านการจราจรในช่วงเทศกาลปีใหม่ 29 ธ.ค.59-4 ม.ค. 60 ว่า ได้กำชับให้ตรวจวัดปริมาณ แอลกอฮอล์อย่างเข้มงวด 
ศานิตย์ มหถาวร,ขับรถ,เมา,ทำดีมีข้าวให้,แอลกอฮอล์